Gerîla Dunya Cûdî (Fatma Kurhan) serra 1988 de Sêrt de dadîya xo ra bîya û serra 2012 de tewrê gerîlyîyan bîya.
Gerîla Dunya wina qala tewrbîyayîşê xo kena: ‘’Tewr zaf embazîya embazan mi rê tesîr kerd. Coka eleqeyê mi pê PKKyî zêdîya. Mi waşt sey şerwanêka azadîye ez tewra têkoşînî biba. Mi tim xîret kerd ke ez cuya raştikêne biciwîya, enerjî û cewherê xo seba nê armancî bixebitna. Mi no armanc xeylêk reyan embazanê xo de zî dî. A raşte merdimî cuya azad û raştikêne mîyanê têkoşînî de visnenê destî. PKK cuya raştikêne dana merdiman.
Seba mi Akademîya Şehîde Bêrîtane de cagiretiş zaf manadar o. Seba ke ez layîqa aye biba mi xîret kerd ke pê perwerde xo aver bera. Seba pêro embazan perwerde girîng o. Çunke ma perwerde de eşkenê kêmîyanê xo hol analîz bikerê. Vera ma prosesêko giran yeno kerdene. Coka ganî ma têkoşîn berz bikerê. Ganî ma bieşkê hêrişan pûç bikerê. Çunke serkewtiş wezîfeyê ma yo.’’
Gerîla Dunya 24ê sibata 2017î de pa 6 embazanê xo yê têkoşînî herêma Xerzanî ya Bedlîsî de şehîde bîye.
